สาเหตุของโรคหัดกุหลาบคืออะไร
ก. เป็นไวรัสก่อการติดเชื้อทางเดินหายใจของเด็กทั่วโลก โดยเฉพาะเด็กอายุต่ำกว่า 3 ปี
ข. เกิดจากเชื้อไวรัสชื่อ Human herpesvirus 6 HHV-6 และ Human herpesvirus 7 HHV-7 ซึ่งจัดอยู่ในตระกูล Roseolovirus genus พวกเดียวกับไวรัสที่ทำให้เกิดโรคเริม Herpesvirus 
ค.  เป็นโรคติดต่อที่มาด้วยอาการไข้ ออกผื่น พบมากในเด็ก เกิดจากการติดเชื้อไวรัสวาริเซลลา-ซอสเตอร์
ง. เกิดจากเชื้อไวรัสกลุ่มเอนเตอโรไวรัส มีหลายสายพันธุ์
คำตอบคือ ข.  เนื่องจาก หัดกุหลาบ หรือ Roseola infantum หรือ Exanthem subitum หรือ Sixth disease เป็นโรคที่พบได้บ่อยในเด็ก เกิดจากเชื้อไวรัสชื่อ Human herpesvirus 6 HHV-6 และ Human herpesvirus 7 HHV-7 ซึ่งจัดอยู่ในตระกูล Roseolovirus genus โรคหัดกุหลาบ พบส่วนใหญ่ในเด็กอายุ 6-12 เดือน โรคหัดกุหลาบติดต่อได้โดยการสัมผัสไวรัสที่มีอยู่ในน้ำมูก น้ำลายของเด็กป่วย ดังนั้นโรคจึงเป็นการติดต่อทางการ ไอ จาม และจากการสัมผัสเด็กป่วย โดยเมื่อได้รับเชื้อไวรัสโรคหัดกุหลาบ จะมีระยะฟักตัว ประมาณ 5-15 วัน ซึ่งโรคนี้มักพบในเด็กเล็ก โดยอาการสำคัญ คือ มีไข้สูงเฉียบพลัน สูงเฉลี่ย 39.7 องศาเซลเซียส หลังจากนั้น 3 วันไข้จะลดลง และจะมีผื่นบางๆสีชมพู หรือสีดอกกุหลาบขึ้นมาช่วงไข้ลงภายใน 48 ชั่วโมง ผื่นจะมีขนาดเล็ก ขนาดประมาณ 2-3 มิลลิเมตร มม. เกิดทั่วๆไปตามลำตัว ไม่ค่อยมีอาการคัน เมื่อเอามือกด ผื่นจะจางซีดลง แนวทางการรักษาโรคหัดกุหลาบ คือ การรักษาตามอาการ ให้เช็ดตัว ให้ยาลดไข้ ดื่มน้ำมากๆ ไม่ต้องให้ยาต้านไวรัส
1.กุมารเวชศาสตร์ (กุมารเวชศาสตร์) - Pediatrics